מריה ברניאס מוררה

מריה ברניאס מוררה (בקטלאנית: Maria Branyas Morera; נולדה ב-4 במרץ 1907) היא אישה ספרדייה, והאדם החי המבוגר בעולם, החל מ-18 בינואר 2023, לאחר מותה של לוסיל רנדון. היא החלימה ממחלת נגיף הקורונה במרץ 2020, אחרי שהייתה כמעט ללא תסמינים, והיא אז ככל הנראה הייתה המחלימה המבוגרת ביותר בעולם מהמחלה עד 2021 שבו חלתה והחלימה.

ביוגרפיה
מריה ברניאס נולדה בסן פרנסיסקו בארצות הברית בשנת 1907, שם עבד אביה כעיתונאי, לאחר שמשפחתה הגיעו לפני שנולדה מטקסס ולפני זה ממדינת מקסיקו.

היא עברה עם משפחתה לקטלוניה בספרד במהלך מלחמת העולם הראשונה. היא שרדה את מגפת השפעת ב-1918 וכן את מלחמת האזרחים בספרד (1936-1939).

ברניאס נישאה ב-1931 לרופא. יש לה שלושה ילדים - שתי בנות שעוד בחיים, ובן שכבר איננו בחיים. הבן הגיע לגיל 86. יש לה 11 נכדים שהמבוגר בהם בן 60, ויש לה 13 נינים.

מאז שנת 2000 לערך מתגוררת ברניאס במעון דיור מוגן בעיר אולוט (Olot) שבקטלוניה. במהלך מגפת הקורונה בארצה מלאו לה 113 שנים, כשהיא במצב קוגניטיבי ובריאותי טוב. היא נדבקה בנגיף, סבלה מתסמינים קלים בלבד, לא פונתה לבית חולים, שהתה בבידוד בחדרה והחלימה. 

היא האדם המבוגר ביותר שחי בעת הכרזת סיום מצב החירום העולמי בעקבות הקורונה ב-5 במאי 2023, וגם הכי מבוגרת בזמן הכתרת המלך צ'ארלס השלישי.

קישורים חיצוניים

 
 María Branyas, la persona más anciana de España con 113 años, supera el coronavirus, באתר La Vanguardia, 11 במאי 2020

הערות שוליים

נשים ספרדיות
אישים שהגיעו לגיל 110 בעת החדשה
ילידות 1907
ספרדים שנולדו ב-1907